stanford-oval/wikipedia huggingface dataset:
סופיה פולגאר
תחרויות

התחרות הזכורה ביותר של פולגאר הייתה 'טורניר רומא' בשנת 1989, בו זכתה עם 8.5 נקודות מתוך 9 בעודה בת 14 בלבד.
פולגאר ייצגה את הונגריה ב-4 אולימפיאדות שחמט.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 1988 | עת | 2345 | 4.5 מ-7 | 3+ 3= 1- | 64.3 | 1 קבוצתי |
| 1990 | 3 | 2425 | 11.5 מ-13 | 11+ 1= 1- | 88.5 | 1 קבוצתי, 2 ו-1 אישי |
| 1994 | 2 | 2450 | 12.5 מ-14 | 11+ 3= 0- | 89.3 | 2 קבוצתי, 1 אישי |
| 1996 | 1 | 2480 | 10 מ-14 | 7+ 6= 1- | 71.4 | 5 קבוצתי, 3 אישי |
הערות שוליים

↑  יואב קוסאשוילי במסלול הנינג'ה - mako, 2022-01-24, נבדק ב-2022-02-06
↑  משחק שחמט סימולטני בכנסת: "הממשלה צריכה להשקיע יותר", באתר ynet, 14 בנובמבר 2016
| --- | --- |
בקרת זהויות :  NLI: 987007266637805171  GND: 1135967393  ISNI: 0000 0000 7905 4677  LCCN: n91012813  NTA: 115146911  VIAF: 65642168   WorldCat (עם VIAF): 65642168
סופאפליי

| --- | --- |
אין תמונה חופשית
 לידה:  8 בדצמבר 1972 (בן 51) לונג ביץ', ארצות הברית 
 שם במה:  Soopafly 
 מוקד פעילות:  לונג ביץ', קליפורניה, ארצות הברית
 תקופת הפעילות:  מ-1993
 מקום לימודים:  תיכון לוס אלמיטוס 
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  DPG Recordz  Doggystyle   Gangsta Advisory
 שיתופי פעולה בולטים:  Snoop Dogg, Daz Dillinger, Kurupt, Nate Dogg, Warren G, Tray Deee, Bad Azz, Goldie Loc, RBX, Lady of Rage, Lil' ½ Dead, E-White, Lil' C-Style, Techniec, Roscoe, Butch Cassidy, Mr. Malik, The Twinz, Xzibit
 www.soopafly.net
 
פריסט יוסף ברוקס (באנגלית: Priest Joseph Brooks; נולד ב-8 בדצמבר 1972), הידוע גם בשם הבמה סופאפליי (Soopafly), הוא ראפר ומפיק היפ הופ אמריקאי מלונג ביץ', קליפורניה. הוא חבר ב-Tha Dogg Pound.
קריירה

במהלך נעוריו ברוקס פגש את הראפרים סנופ דוג וד"ר דרה. ברוקס התחיל את הקריירה שלו בהפקה של השיר "?Who Got Some Gangsta Shit" של סנופ דוג. ב-1995 הוא הפיק את השיר "Sooo Much Style" של ההרכב דה דוג פאונד מאלבום הבכורה שלהם, Dogg Food. ב-1996 הוא התארח בסאונדטרק של הסרט "הגבול הדק בין אהבה לשנאה" בשיר "I Don't Hang".
סופאפליי הפיק את השירים "Freestyle Conversation" ו"You Thought" (שבו הוא גם התארח יחד עם הראפר טו שורט) מהאלבום השני של סנופ דוג, Tha Doggfather. לאחר מכן הוא התארח באלבומים של הראפרים: סנופ דוג, באד אזז, דאז דילינגר, וורן ג'י, קורופט, RBX וTha Eastsidaz. ב-2001 הוא שחרר את אלבום הסולו הראשון שלו, Dat Whoopty Woop וב-2007 את אלבום הסולו השני שלו, Bangin Westcoast.
קריירה > Westurn Union

ביולי 2006, הוקמה להקת הראפ Westurn Union, שכללה את הראפרים סופאפליי, Damani ו-Bad Lucc. הם הופיעו לראשונה באלבום Tha Blue Carpet Treatment של סנופ דוג ושחררו סינגל רחוב שניקרא "I Don't Think So", שהופק על ידי Rick Rock. באפריל 2008, שוחרר המיקסטייפ הראשון של ההרכב, House Shoe Musik, Vol. 1, שהופק על ידי DJ Crazy Toones. לאחר שחתמו בKoch Records וDoggystyle Records, הם שחררו ב-2 בספטמבר 2008 את אלבום הבכורה שלהם, Snoop Dogg Presents: Dubb Union. חברת תקליטים וסטרן יוניון (Western Union) איימה לתבוע את ההרכב, על הדמיון בין השם של ההרכב לשם של הלייבל. למרות שיש שוני בין השם של ההרכב והשם של הלייבל, ההרכב בחר לשנות את השם שלו לDubb Union כדי לא להיגרר למאבקים משפטיים.
דיסקוגרפיה > אלבומי סולו

| שנה | שם האלבום |
| --- | --- |
2001: Dat Whoopty Woop 31 ביולי 2001 DPG
2007: Bangin West Coast 8 במאי 2007 Gangsta Advisory
2011: Best Kept Secret 30 באוגוסט 2011 Fly2k
דיסקוגרפיה > סינגלים

| שנה | שם הסינגל | מקום במצעדים> U.S. R&B | אלבום |
| --- | --- | --- | --- |
| 1999 | Like It or Not | 111 | Dat Whoopty Woop |
| 1998 | Put Monkey In It Daz Dillinger ft. Soopafly | 101 | Nothing To Lose |
נורת' שור (הוואי)

| --- | --- |

 מיקום
 מדינה:  ארצות הברית ארצות הברית
 מיקום:  אואהו, הוואי
 קואורדינטות:  21°37′11″N 158°05′08″W﻿ / ﻿21.6197°N 158.0856°W﻿ / 21.6197; -158.0856
  (למפת הוואי מוגדלת) הונולולו הילו ליהואה קאהולואי קאפאה קאונקאקאי לאנאי האוקיינוס השקטנורת' שור(למפת הוואי רגילה) הונולולו הילו ליהואה קאהולואי קאפאה קאונקאקאי לאנאי האוקיינוס השקטנורת' שור he
 
צילום רחפן של אזור הנורת' שור
נורת' שור באי אואהו שבהוואי הוא כינויו של האזור החופי המשתרע בצפונו של האי, מקאנה פוינט (אנ') במערב ועד קאהוהו (אנ') במזרח.האזור מוכר בזכות גלי האוקיינוס הגבוהים שבו, המושכים אליהם גולשים מכל רחבי העולם.
פעילות הגלישה בנורת' שור מתרכזת בחודשי החורף ומנצלת את הנחשולים בו, הנובעים ממזג האוויר הסוער בצפון האוקיינוס השקט. מוקדי הגלישה בו הם במפרץ ואימאה (אנ') ובחוף סאנסט (אנ'). נקודת הגלישה המפורסמת ביותר בנורת' שור היא בבנזאי פייפליין ומדורגת כאחת מן הידועות ביותר בעולם.
בנורת' שור מתקיימת מדי חורף שורה ארוכה של תחרויות גלישה, לגברים ולנשים, מהן אחדות ידועות ביותר. יש בו גם פעילות של צלילת מיכלים ושנורקלים, צפייה בכרישים ובדולפינים וסוגים נוספים של ספורט.
האזור הוא זירה פופולרית לצילום, בשל מבנהו הגאוגרפי, הגלים הגבוהים שבו וקרבתו לעיר הונולולו. צולמו במקום סצנות ממספר רב של סרטי קולנוע וסדרות טלוויזיה, שרבים מהם מתעדים את פעילות הגלישה בו.
הגלים הגבוהים שבאזור, שבשיא החורף עשויים להגיע לגובה של 13 ואף 18 מטר, גורמים לגאות גבוהה, להצפות, לשחיקת הטופוגרפיה הטבעית והאקוסיסטם של האזור ולנזקים למבנים הניצבים בו ולעסקים הפועלים בו. תופעות אלו מוחמרות על ידי שינויי האקלים ועליית מפלס מי הים.
נמל התעופה טאלין לנארט מרי

נמל התעופה הבינלאומי טאלין - לנארט מארי (באסטונית: Lennart Meri Tallinna lennujaam, באנגלית: Lennart Meri Tallinn Airport) הוא נמל התעופה הבינלאומי הראשי של אסטוניה ומשמש כשער הכניסה למדינה, הוא נקרא על שמו של לנארט מרי נשיאה הראשון של אסטוניה.
הנמל ממוקם כ-4 קילומטרים ממרכזה של טאלין - והוא משמש כבסיס לחברת נורדיקה, אייר בלטיק ו-SmartLynx Airlines Estonia, שימש בעבר כבסיס לחברת אסטוניאן אייר.
מתקני הנמל

את הנמל משרתים שני טרמינלים ומסלול המראה/נחיתה אחד.
אמבראר 170 של חברת אסטוניאן אייר חונה בנמל
המסלול בנמל 08/26
מראה נמל התעופה מהאוויר
סופאצ'אי צ'אידד

סופאצ'אי צ'אידד (בתאית: ศุภชัย ใจเด็ด; נולד ב-1 בדצמבר 1998 בפטאני שבתאילנד) הוא כדורגלן תאילנדי המשחק בעמדת החלוץ בקבוצת בורי ראם יונייטד מליגת העל התאילנדית ובנבחרת תאילנד.
קריירת מועדונים

צ'אידד גדל במחלקת הנוער של בית ספר פאטומקונגה. בשנת 2016 החל לשחק בקבוצת סופר פאוור סמוט פרקן מליגת העל התאילנדית, במדיה ערך 20 הופעות ליגה והבקיע שער אחד.
ב-1 בפברואר 2017 חתם בבורי ראם יונייטד מליגת העל התאילנדית.
קריירה בינלאומית

ב-11 באוקטובר 2018 ערך צ'אידד את הופעת הבכורה שלו בנבחרת תאילנד, בניצחון 1-0 על נבחרת הונג קונג במשחק ידידות. ב-9 בנובמבר 2018 הבקיע את שער הבכורה שלו בנבחרת, בניצחון 7-0 על נבחרת מזרח טימור במסגרת אליפות דרום מזרח אסיה בכדורגל.
הוא היה חלק מסגל נבחרת תאילנד בטורניר גביע אסיה 2019, וערך ארבע הופעות בטורניר, בהן הבקיע שער אחד.
נכלל בסגל נבחרת תאילנד לטורניר גביע אסיה 2023.
תארים

אליפות תאילנד (4): 2017, 2018, 2021/2022, 2022/2023
גביע ה-FA התאילנדי (2): 2021/2022, 2022/2023
גביע הליגה התאילנדית (2): 2021, 2022/2023
הערות שוליים

↑  #OFFICIAL ประกาศรายชื่อ 26 แข้งช้างศึก ชุดลุยศึก เอเชียน คัพ 2023 รอบสุดท้าย ที่ประเทศกาตาร์ בחשבון הפייסבוק הרשמי של התאחדות הכדורגל התאילנדית, 3 בינואר 2024 (בתאית)
| נבחרת תאילנד – גביע אסיה בכדורגל 2023 |
| --- | --- | --- |
|  1 סיווראק •  2 סנטיפאפ •  3 טיראטון •  4 דולה •  5 קריצאדה •  6 סאראץ' •  7 סופאצ'וק •  8 אקאניט •  9 סופאצ'אי •  10 סופנאט •   11 פהלה •  12 מיקלסון • 13 ג'רונסאק •  14 רונגראט • 15 טיראסאק • 16 ג'קפאן • 17 פנסה • 18 ויראתפ • 19 פטהומפול • 20 סאראנון • 21 סופאנאן • 22 צ'אנארונג • 23 פטיוואט • 24 ווראצ'יט • 25 פירדון • 26 סופאן • מאמן: אישיי |  1 סיווראק •  2 סנטיפאפ •  3 טיראטון •  4 דולה •  5 קריצאדה •  6 סאראץ' •  7 סופאצ'וק •  8 אקאניט •  9 סופאצ'אי •  10 סופנאט •   11 פהלה •  12 מיקלסון • 13 ג'רונסאק •  14 רונגראט • 15 טיראסאק • 16 ג'קפאן • 17 פנסה • 18 ויראתפ • 19 פטהומפול • 20 סאראנון • 21 סופאנאן • 22 צ'אנארונג • 23 פטיוואט • 24 ווראצ'יט • 25 פירדון • 26 סופאן • מאמן: אישיי | תאילנד |
סטולין

סטולין (בבלארוסית: Сто́лін; בפולנית: Stolin) היא עיירה במחוז ברסט שבבלארוס, בסמוך לנהר הורין ולגבול אוקראינה, בה התקיימה עד השואה קהילה יהודית גדולה.
תולדות היישוב

ראשיתה של סטולין במאה ה-11, והיא נזכרת לראשונה בכתובים בשנת 1555. במאה ה-16 הועברה העיירה לבעלות משפחות אצולה פולניות.
בחלוקת פולין נכלל היישוב בתחום האימפריה הרוסית, ולאחר מלחמת העולם הראשונה נכלל בתחום הרפובליקה הפולנית השנייה.
יהודי סטולין

יהודים ישבו בעיירה מהמאה ה-17, ובסוף המאה ה-18 נוסדה בה חצר חסידות קרלין-סטולין. בעיירה התגורר רבי לייב, תלמידו של רבי שלמה מקרלין. כמו כן פעל בעיירה רבי יחיאל מיכל פצ'ניק מברזנה. רבי מרדכי מלעכוויטש נפטר ונקבר בעיירה. בשנת 1898 נוסדה בעיירה אגודה ציונית ראשונה.
בזמן מלחמת העולם הראשונה הקימו יהודי העיירה קבוצת הגנה עצמית, עקב פרעות מצד האוקראינים באזור. בשנת 1917 נפתח בעיירה בית ספר עברי מרשת תרבות.
בין מלחמות העולם נמנו בעיירה כ-3,000 יהודים, כשני שלישים מתושביה. בתקופה זו פעל בעיירה קיבוץ הכשרה, שכ-20 מחבריו עלו לארץ. פעילות זו נאסרה עם כיבוש האזור בידי הסובייטים בספטמבר 1939, תוך הגליית מספר משפחות יהודיות פעילות פוליטית מהעיירה לעומק ברית המועצות.
עם נסיגת הצבא האדום מהאזור בסוף יוני 1941, תחילת מבצע ברברוסה, ניסו תושבים מקומיים לבצע פוגרום ביהודי העיירה, אך הדבר סוכל בעזרת שוחד. עם כניסת הגרמנים לעיירה, הוטלו על יהודיה גזירות שונות, ובהן חובת ענידת סרט זרוע, חובת תשלום סכומי כופר, ואיסור על יצירת קשר עם לא-יהודים. בסוף אוגוסט 1941 הגיעו לעיירה כ-1,500 נשים וילדים יהודים שגורשו מדויד הורודוק. בסוף אותו חודש רצחו הגרמנים את כל יהודי הכפר חמין, הסמוך לעיירה, בתגובה על פעילות פרטיזנים באזור, ובהשתדלות היודנרט בעיירה, נמנע טבח דומה בסטולין במועד זה.
במאי 1942 רוכזו יהודי העיירה וכפרי הסביבה בגטו שהוקם בה, אשר מספר יושביו הגיע לכ-7,000 איש, והועסקו בעבודות כפייה. ב-11 בספטמבר 1942 בוצעה בגטו שבעיירה אקציית חיסול, בה לאחר רצח חברי היודנרט, שולחו כל יהודי הגטו ליער הסמוך, ונרצחו בבורות ירי. בשעת האקציה נרצחו בגטו עצמו חולים ומסתתרים.
בית כנסת בסטולין, ראשית המאה ה-20
החורבות של בית הכנסת
אנדרטה לזכר הרוגי הגטו, במקום בו נמצאים בורות הירי
אנדרטה נוספת לזכר הרוגי הגטו
סטולה דימיטרייבסקי

סטולה דימיטרייבסקי (במקדונית: Столе Димитриевски; נולד ב-25 בדצמבר 1993) הוא כדורגלן מקדוני המשחק בעמדת השוער בולנסיה מלה ליגה ובנבחרת מקדונית הצפונית. הוא ייצג את מקדוניה הצפונית ביורו 2020, הטורניר הגדול הראשון אליו העפילה הנבחרת.
קריירת מועדונים

דימיטרייבסקי התחיל את הקריירה שלו ברבוטניצ'קי קומטל סקופיה. ב-24 באוקטובר 2010 דימיטרייבסקי ערך את הופעת הבכורה שלו בקבוצה הבוגרת בניצחון 0–2 נגד וארדאר סקופיה. בעונת 2011/2012 דימיטרייבסקי הפך לשוער הראשון שלו רבוטניצ'קי וערך במדיה 16 הופעות בליגה. ב-23 באוגוסט 2011 סיכם באודינזה מהסרייה א', והיה עתיד להצטרף אליה בחודש דצמבר.
ב-30 בדצמבר 2011 דימיטרייבסקי הושאל לקדיס ב' ובקיץ 2012 חתם בגרנאדה והצטרף לקבוצת המילואים. ב-23 בדצמבר 2014 ערך את הופעת הבכורה שלו בלה ליגה בניצחון 1–2 נגד דפורטיבו לה קורוניה.
ב-16 באוגוסט 2016 דימיטרייבסקי חתם לשנתיים בז'ימנסטיק טרגונה מהליגה השנייה. ב-7 בספטמבר ערך את הופעת הבכורה שלו ב"נסטיק" בהפסד 0–1 לנומנסיה. ב-13 באוגוסט 2017 האריך את חוזהו בקבוצה עד שנת 2020.
ב-31 באוגוסט 2018 דימיטרייבסקי הושאל לראיו ואיקאנו לעונה. בנובמבר 2018 דימיטרייבסקי הפך לשוער הראשון של הקבוצה, וב-31 בינואר 2019 חתם לשלוש עונות וחצי בקבוצה.
קריירה בינלאומית

דימיטרייבסקי שיחק בצעירותו בכל הנבחרות הצעירות של מקדוניה הצפונית. ב-12 בנובמבר 2015 ערך את הופעת הבכורה שלו בנבחרת הבוגרת של מקדוניה בניצחון 1–4 נגד מונטנגרו.
סיוע משפטי

סיוע משפטי הוא מתן עזרה לאנשים שאינם יכולים להרשות לעצמם ייצוג משפטי וגישה למערכת המשפט. סיוע משפטי נחשב לחיוני בהבטחת גישה לצדק על ידי הבטחת שוויון בפני החוק, זכות לייעוץ משפטי וזכות למשפט הוגן. מאמר זה מתאר את התפתחות הסיוע המשפטי ועקרונותיו, בעיקר כפי שהם מוכרים באירופה, חבר העמים הבריטי ובארצות הברית.
סיוע משפטי חיוני להבטחת גישה שוויונית לצדק לכלל, כפי שמוגדר בסעיף 6.3 באמנה האירופית לזכויות אדם לגבי משפט פלילי ובסעיף 6.1 של אותה אמנה הן למקרים אזרחיים והן למקרים פליליים. במיוחד עבור אזרחים שאין להם אמצעים כספיים מספיקים, מתן סיוע משפטי על ידי ממשלות מעלה את הסבירות, במהלך הליכים משפטיים, לקבלת עזרה משפטית בחינם או בעלות מופחתת, או לקבלת סיוע כספי.
קיימים מספר מודלים למתן סיוע משפטי, הכוללים עורכי דין בשירות המדינה, קליניקות משפטיות קהילתיות ותשלום לעורכי דין לטיפול במקרים של אנשים הזכאים לסיוע משפטי. ייעוץ משפטי כללי ופחות פורמלי עשוי להינתן גם בחינם או בעלות נמוכה באמצעות מרכזי משפט (בריטניה), מרכזים משפטיים קהילתיים (אוסטרליה) או מגוון ארגונים אחרים המספקים סוגים שונים של סיוע משפטי בתוך ומחוץ לבית המשפט.
היסטוריה

לסיוע משפטי יש קשר קרוב עם מדינת הרווחה, והענקת סיוע משפטי על ידי המדינה מושפעת מעמדות כלפי רווחה. סיוע משפטי הוא חלק מהסעד שמעניקה המדינה לאנשים שלא היו יכולים להרשות לעצמם ייעוץ מהמערכת המשפטית. סיוע משפטי גם עוזר להבטיח שאנשים הזכאים לשירותי רווחה, כגון דיור ציבורי, יקבלו גישה לייעוץ משפטי ולבתי המשפט.
מבחינה היסטורית, סיוע משפטי מילא תפקיד חזק בהבטחת כבוד לזכויות כלכליות, חברתיות ותרבותיות הקשורות לביטחון סוציאלי, דיור, שירותי רווחה, בריאות וחינוך, הניתנים באופן ציבורי או פרטי, וכן לחוקי עבודה וחוקי מניעת אפליה. משפטנים כמו מאורו קפלטי טוענים שסיוע משפטי הוא חיוני בהבטחת גישה לצדק, על ידי מתן אפשרות לאכיפה משפטית פרטנית של זכויות כלכליות, חברתיות ותרבותיות. דעותיו התפתחו במחצית השנייה של המאה ה-20, כאשר דמוקרטיות עם כלכלות קפיטליסטיות הקימו מדינות רווחה ליברליות שהתמקדו בפרט. מדינות פעלו כקבלנים וכספקי שירותים בתוך פילוסופיה מבוססת שוק שהדגישה את האזרח כצרכן. זה הוביל להדגשת האכיפה הפרטנית להשגת מימוש זכויות לכל.
לפני אמצע המאה ה-20, הספרות על סיוע משפטי הדגישה אכיפה קולקטיבית של זכויות כלכליות, חברתיות ותרבותיות. כאשר נבנו מדינות רווחה קלאסיות בשנות ה-40 ולאחר מלחמת העולם השנייה, העיקרון הבסיסי היה שלאזרחים יש אחריות קולקטיבית לזכויות כלכליות, חברתיות ותרבותיות; והמדינה נטלה אחריות לאלה שלא יכלו לפרנס את עצמם עקב מחלה ואבטלה. אכיפת הזכויות הכלכליות, החברתיות והתרבותיות הייתה קולקטיבית, באמצעות מדיניות ולא באמצעות פעולה משפטית פרטנית. חוקות הותקנו כדי לתמוך בהוראות רווחה, אם כי הן נחשבו לחוקות עבור מתכננים, לא עבור עורכי דין. תוכניות סיוע משפטי הוקמו, שכן היה מקובל שהמדינה אחראית לסייע למי שמעורבים במחלוקות משפטיות, אך הן התרכזו בתחילה בעיקר בדיני משפחה וגירושין.
בשנות ה-50 וה-60 השתנה תפקיד מדינת הרווחה, ומטרות חברתיות כבר לא נחשבו למטרות משותפות. אנשים היו חופשיים לרדוף אחר מטרותיהם האישיות. מדינת הרווחה התרחבה באותה תקופה, יחד עם הוראות סיוע משפטי, עקב חששות מהכוח של ספקי הרווחה ואנשי המקצוע. בשנות ה-60 וה-70 עלתה הדרישה לזכות של הפרט לאכוף באופן משפטי זכויות כלכליות, חברתיות ותרבותיות והוראות רווחה שהם היו זכאים להן כפרטים. הופיעו מנגנונים שבאמצעותם יכלו אזרחים לאכוף באופן משפטי את זכויותיהם הכלכליות, החברתיות והתרבותיות, ועורכי דין בתחום הרווחה השתמשו בסיוע משפטי לייעוץ למי שמתקשים כלכלית בעת התמודדות עם פקידי מדינה. הסיוע המשפטי הורחב מדיני משפחה למגוון רחב של זכויות כלכליות, חברתיות ותרבותיות.
בשנות ה-80, התפקיד של מדינת הרווחה הקלאסית כבר לא נחשב בהכרח כחיובי, והרווחה ניתנה יותר ויותר על ידי גופים פרטיים. הסיוע המשפטי ניתן יותר ויותר באמצעות ספקים פרטיים, אך הם נותרו ממוקדים במתן סיוע במקרים משפטיים. האזרחים נחשבו יותר ויותר כצרכנים, שצריכים להיות מסוגלים לבחור בין שירותים. כאשר לא היה אפשר לספק בחירה כזו, ניתנה לאזרחים הזכות להביע את אי שביעות רצונם דרך תהליכי תלונות מנהליים. זה הוביל למתיחות, שכן הסיוע המשפטי לא נועד להציע ייעוץ לאלה המחפשים סעד דרך תהליכי תלונות מנהליים. מתחים גם החלו להופיע כאשר מדינות שהדגישו אכיפה פרטנית של זכויות כלכליות, חברתיות ותרבותיות, ולא אכיפה קולקטיבית דרך מדיניות, צמצמו מימון לסיוע משפטי כעזרה ממדינת הרווחה. אכיפה פרטנית של זכאות לרווחה דורשת את סוג המימון לסיוע משפטי שמדינות שהדגישו אכיפה קולקטיבית היו נוטות יותר לספק.
הערות שוליים

1 2  Regan, Francis (1999). The Transformation of Legal Aid: Comparative and Historical Studies. Oxford University Press. pp. 89–90. ISBN 978-0-19-826589-4.
↑  Regan (1999), The Transformation of Legal Aid, pp. 90–91
↑  Regan (1999), The Transformation of Legal Aid, p. 91
| --- | --- |
בקרת זהויות :  NLI: 987007560408205171  BnF: cb12233582p (data)  GND: 4129140-2  LCCN: sh85075720  NARA: 10638158  NKC: ph118030
סופיה פרדריקה, דוכסית מקלנבורג-שוורין

סופיה פרדריקה, דוכסית מקלנבורג-שוורין (בגרמנית: Sophia Frederica, Prinzessin von Mecklenburg-Schwerin; נולדה ב-24 באוגוסט 1758 - נפטרה ב-29 בנובמבר 1794), הייתה רעייתו של פרדריק, נסיך הכתר של דנמרק ונורווגיה.
ביוגרפיה

סופיה פרדריקה נולדה ב-24 באוגוסט 1758 בשוורין שהשתייכה לדוכסות מקלנבורג-שוורין, להוריה לודוויג, דוכס מקלנבורג-שוורין ושרלוטה סופיה, נסיכת סקסוניה-קובורג-זאלפלד, בתם של פרנץ יוזיאס, דוכס סקסוניה-קובורג-זאלפלד ואנה סופיה משוורצבורג-רודולשטדט.
ב-21 באוקטובר 1774 התחתנה סופיה פרדריקה עם פרדריק, נסיך הכתר של דנמרק ונורווגיה, בנו של פרדריק החמישי, מלך דנמרק שאף כיהן כעוצר דנמרק בין השנים 1772–1784. בתחילה היה קשה לסופיה פרדריקה להתרגל לסביבה הנוקשה של בית המלוכה הדני, אולם בהמשך התרגלה והפכה להיות מאוד פופולרית בקרב העם הדני. על אף שבתחילה לא חיבבה סופיה פרדריקה את בעלה, בהמשך התחברו השניים, ואף נוצר חשש שהיא תשפיע על בעלה בענייני הממשל. אולם על אף אהבתם, קיימו השניים יחסים עם מאהבים, אך הדבר לא פגע בנישואיהם.
ב-29 בנובמבר 1794 מתה סופיה פרדריקה בארמונה בקופנהגן, והיא בת 36 בלבד.
משפחתה

בשנת 1774 התחתנה סופיה פרדריקה עם פרדריק, נסיך הכתר של דנמרק ונורווגיה, בנו של פרדריק החמישי, מלך דנמרק, ממנו נולדו לה 7 ילדים:
בת מתה (1781)
בת מתה (1783)
יוליאנה מריה (1784)
כריסטיאן השמיני, מלך דנמרק (1786–1848)
יוליאנה סופיה, נסיכת דנמרק (1788–1850), התחתנה עם וילהלם, רוזן הסן-פיליפסטאל-בארכפלד
לואיזה שרלוטה, נסיכת דנמרק (1789–1864), התחתנה עם וילהלם, נסיך הסן-קאסל
פרדיננד, נסיך הכתר של דנמרק (1792–1863
משפט הצפיפות הכללי

באלגברה, משפט הצפיפות הכללי (General density theorem) הוא משפט על מודולים פשוטים למחצה וההצגה הרגולרית מעליהם. ממשפט זה נובע משפט הצפיפות של ג'ייקובסון, אשר בעזרתו מוכיחים את משפט ודרברן-ארטין.
הקדמה

יהי מודול שמאלי  _{R}M מעל חוג  R. יהי  T=\operatorname {End} (_{R}M) חוג האנדומורפיזמים של  M, כמודול שמאלי מעל  R. אזי  M הוא מודול ימני מעל  T לפי הפעולה  x\cdot S=S(x), ולמעשה הוא מהווה בי-מודול, שמאלי מעל  R וימני מעל  T.
יהי  {\hat {R}}=\operatorname {End} (M_{T}), חוג האנדומורפיזמים מעל  M בתור מודול ימני מעל  T=\operatorname {End} (M), ונגדיר  \phi :R\to {\hat {R}} על ידי  a\mapsto [x\mapsto ax]. זהו הומומורפיזם בין חוגים, בעל גרעין  \ker \phi =\operatorname {Ann} (_{R}M)=\{a\in R:aM=0\}, המאפס של  _{R}M, ולכן מהווה שיכון כאשר המודול נאמן.
תת חוג  R_{0}\subseteq {\hat {R}} נקרא  n-צפוף ב- {\hat {R}} אם לכל  \phi \in {\hat {R}} ולכל  x_{1},\dots ,x_{n}\in _{R}M_{T} קיים  \phi _{0}\in R_{0} כך ש- \phi (x_{i})=\phi _{0}(x_{i})=a_{0}x_{i}. מונח זה באמת מתאר צפיפות במובן הטופולוגי - ניתן להגדיר טופולוגיה על  {\hat {R}}, בעלת תת-בסיס המורכב מהקבוצות  B(\varphi ,x)=\{\psi \in {\hat {R}}:\psi (x)=\varphi (x)\}. נובע ש- R_{0}\subseteq {\hat {R}} הוא  n-צפוף לכל  n אם ורק אם הוא צפוף במובן הטופולוגי.
ניסוח

יהי  _{R}M מודול פשוט למחצה. אז תמונת  R ב- {\hat {R}} צפופה.
כלומר: לכל  \phi \in {\hat {R}} ולכל  x_{1},\dots ,x_{n}\in R קיים  a\in R כך ש- \phi (x_{i})=ax_{i}.
הוכחה

ניעזר בלמה:
למה: נניח ש- M=N\oplus N', אז לכל  \varphi \in R מתקיים  \varphi (N)\subseteq N.
הוכחת הלמה: ידוע כי כאשר  M=N\oplus N' קיים אידמפוטנט  e\in T כך ש- \operatorname {Im} (e)=N. לכן, מתקיים  \varphi (e(x))=\varphi (xe)=\varphi (x)e=e(\varphi (x))\in \operatorname {Im} (e)=N.
כעת, נוכיח את ש- \phi (R) היא 1-צפופה ב- {\hat {R}}. לכל  x\in M, נביט ב- N=Rx; לפי הלמה: \varphi (x)\in \phi (Rx)\subseteq Rx, כלומר קיים  a\in R כך ש- \varphi (x)=ax, כדרוש.
לכל  n אחר, נפעיל את המקרה הקודם עבור  M^{n}, עבורו  M^{n}\cong M_{n}(T), חוג מטריצות מעל  T. לפי המקרה  n=1, תמונת  R היא 1-צפופה ב- {\hat {R}}^{n}=\operatorname {End} (M_{T^{n}}^{n}). כעת נגדיר  \varphi ^{n}=\varphi \oplus \dots \oplus \varphi ; מתקיים  \phi ^{n}\in {\hat {R}}^{n}, ולכן לפי החלק  n=1 יש  a\in R כך ש- \varphi ^{n}({\bar {x}})=a{\bar {x}}, כלומר  \varphi (x_{i})=ax_{i}, כדרוש.
משפט הצפיפות של ג'ייקובסון

מקרה פרטי וחשוב של משפט הצפיפות הכללי הוא משפט הצפיפות של ג'ייקובסון (Jacobson density theorem), על שם המתמטיקאי נתן ג'ייקובסון.
יהי  _{R}M מודול פשוט ונאמן, ונסמן  D=\operatorname {End} (_{R}M). אזי לכל  y_{1},\dots ,y_{n}\in M_{D} ולכל  x_{1},\dots ,x_{n}\in M_{D} בלתי תלויים מעל  D, קיים  a\in R כך ש- ax_{i}=y_{i}.
משפט הצפיפות של ג'ייקובסון > הוכחה

M פשוט ולכן פשוט למחצה, ולפי הלמה של שור  D חוג עם חילוק. לכן, ניתן להשלים את  x_{1},\dots ,x_{n} לבסיס. נגדיר  \varphi \in \operatorname {End} (M_{D}) על ידי  \varphi (x_{i})=y_{i} ולכל איבר בסיס אחר אפס. כעת נפעיל את משפט הצפיפות הכללי, ונקבל שקיים  a\in R כך ש- ax_{i}=y_{i}, כדרוש.
משפט הצפיפות של ג'ייקובסון > מסקנות

משפט הצפיפות של ג'ייקובסון הוא משפט חשוב בתורת המבנה של חוגים לא קומוטטיביים.
כמסקנה מידית, נקבל כי אם   \operatorname {dim} (D)<\infty , אז  R\cong M_{n}(D). האיזומורפיזם נתון, בעזרת משפט הצפיפות, כך: נקבע בסיס  x_{1},\dots ,x_{n} עבור  D. לכל  a\in R מתאימים את ההעתקה  \sum {x_{i}d_{i}}\mapsto \sum {ax_{i}d_{i}}; מיפוי זה מוגדר היטב, חד-חד ערכי (כי  M נאמן), ועל בגלל משפט הצפיפות - לכל מטריצה (או בשקילות אנדומורפיזם מעל  D) הפעולה על הבסיס (הסופי) נקבעת על ידי כפל משמאל באיבר כלשהו  a.
משפט ודרברן-ארטין, הקובע את המבנה של חוגים ארטיניים פשוטים, נובע מהמסקנה לעיל כמעט ישירות.
ראו גם

משפט ודרברן-ארטין
סנאים דואים

| סנאים דואים |
| --- | --- |
 סנאי דואה דרומי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
תת־משפחה:: סנאים
שבט:: סנאים דואים
שם מדעי
 Pteromyini ‏ברנדט, 1855

סנאים דואים (שם מדעי: Pteromyini) הוא שבט במשפחת הסנאיים ובתת המשפחה סנאים. השבט מונה כ-15 סוגים.
מבנה גוף

אורך גופם של הסנאים הדואים הוא 19–28 ס"מ וזנבם הארוך והשעיר מגיע לאורך 14–24 ס"מ. בצדי גופם יש קרום המחבר את הרגליים הקדמיות לאחוריות, ובהיותו מתוח הוא משמש כקרום דאייה משובח (נקרא פטגיון). בעזרת קרום זה הסנאים קופצים ודואים מעץ לעץ עד למרחק של 30–40 מטר. ישנם מינים, אשר ביכולתם לדאות גם למרחקים של עד 450 מטר, אולם מספרם של אלו מועט.
על הקרקע סנאים אלה איטיים מבני מינם הרגילים, אך על העצים הם נעים וקופצים בזריזות רבה.
מיון

שבט Pteromyini - סנאים דואים - בעבר תת-משפחה נפרדת
סוג בו מין יחיד סנאי דואה צפון-סיני  (Aeretes melanopterus)
סוג סנאי אווירני (Aeromys), בו 2 מינים
סוג בו מין יחיד Belomys pearsonii
סוג בו מין יחיד Biswamoyopterus biswasi
סוג בו מין יחיד Eupetaurus cinereus
סוג סנאי דואה אמריקני (Glaucomys), בו 3 מינים
סוג Hylopetes, בו 10 מינים
סוג Iomys, בו 2 מינים
סוג Petaurillus, בו 3 מינים
סוג טגואן (Petaurista), בו 8 מינים
סוג Petinomys, בו 8 מינים
סוג סנאי דואה (Pteromys), בו 2 מינים
סוג בו מין יחיד סנאי דואה עשון  (Pteromyscus pulverulentus)
סוג בו מין יחיד סנאי דואה מורכב-שן  (Trogopterus xanthipes)
ראו גם

סנאיים
סנאי
גלשנאים
כיסנאי דואה
סטולה

פסל של ליוויה דרוסילה לובשת סטולה ופאלה
סטולה (בלטינית: stola, ברבים: stolae) היה בגד מסורתי לנשים רומיות, המקבילה לטוגה שנלבשה על ידי גברים. הסטולה נקראת גם וסטיס לונגה (vestis longa).
תיאור

הסטולה הייתה שמלה ארוכה, בעלת קפלים, חסרת שרוולים שנשים רומיות נשואות (matronae) לבשו. הסטולה נלבשה בדרך כלל מעל לטוניקה ומתחת לגלימה (פליום (אנ')).
ראו גם

פפלוס
הערות שוליים

1 2  Siobhán McElduff, The Stola and Other ‘Female’ Garments
↑  Jan Radicke, 4 stola/vestis longa – a dress of Roman matrons, De Gruyter, 2022-11-07, ISBN 978-3-11-071155-4. (באנגלית)
↑  Kelly Olson, stola, Oxford Research Encyclopedia of Classics, ‏2020-05-29 (באנגלית)
↑  LacusCurtius • Roman Clothing — Stola (Smith's Dictionary, 1875), penelope.uchicago.edu
ערך זה הוא קצרמרבנושא ביגוד ובנושא רומא העתיקה. אתם מוזמנים לתרום לוויקיפדיה ו.
נמל התעופה חברובסק

נמל התעופה חברובסק-נובי (ברוסית: Аэропорт Хабаровск-Новый) הוא נמל תעופה בינלאומי השוכן ליד העיר חברובסק שבמחוז חברובסק, רוסיה. הנמל מהווה בסיס פעולה מרכזי משני של חברת אארופלוט במזרח הרחוק הרוסי.
היסטוריה

נמל התעופה נבנה ב-1938 עם התנועה האווירית הגוברת בברית המועצות בשנות ה-30. ב-1953 נחנך מסלול נחיתה באורך 2,500 מטר. ב-21 במרץ 1954 נכנס לשימוש טרמינל נוסעים בעל קיבולת של 400 נוסעים בשנה. ב-1964 נחנך טרמינל חדש. ב-1970 קיבל נמל התעופה סטטוס בינלאומי והשלים את טיסת הצ'רטר הבינלאומית הראשונה, לאוסקה שביפן: על המטוס היו המשתתפים של התערוכה הבינלאומית אקספו 70'.